Alijó

Alijó estas portugala urbo en la sudoriento de la distrikto Vila Real, Norda regiono kaj subregiono Douro.

Ĝi estas sidejo de la municipo Alijó kiu havas totalan areon de 298 km², 10 390 loĝantojn en 2022 kaj loĝdensecon de 34,9 loĝantoj por km², subdividita en 14 fregezioj. La municipo limas norde kun Vila Pouca de Aguiar kaj Murça, oriente kun Carrazeda de Ansiães, sude kun São João da Pesqueira kaj okcidente kun Sabrosa. 

 Historio 
eta|maldekstre|260ra|Dolmeno de Fonte Coberta en  Vila Chã.
Estas loĝado jam el prahistoriaj tempoj, kiel atestas dolmeno kaj diversaj kastrumoj. Romianoj lasis fontanojn, ŝoseojn kaj pontojn tra Alijó. Poste la areon okupis Suevoj.

La areo estis konkerita de kristanoj el islamanoj definitive ĉirkaŭ la 11-a jarcento, sed dumlonge la areo restis senhoma. Pri la gravo de la diversaj tiamaj municipoj atestas diversaj pilorioj kaj poste urbodomoj, ĉefe de la 18-a jarcento. Pri la riĉo de la nobelaro atestas diversaj blazondomoj.

La plej fruaj referencoj al la regiono de vila, urbeto aperis en la dokumentoj Inquirições de la reĝo Afonso la 2-a (1220) kaj foruo (1226). Municipa aŭtonomeco realiĝis en la 13-a jarcento, kiam konfirmis Afonso la 3-a en 1269. Similajn ĉartojn havigis la reĝo Manuelo en 1514. Dum jarcentoj hegemoniis la nobela familio Tavora ĝis 1758-1759.

La loĝantaro de Alijó atingis pinton de preskaŭ 24 000 loĝantoj en la 1950-aj jaroj, sed poste okazis forta elmigrado kaj ĝi malaltiĝis ĝis nunaj 10 000, tio estas, oni perdis pli ol duonon. Grava enspezofonto estas produktado de vino.

 Administracia ento 
La municipo Alijó havas la jenajn fregeziojn:

 Alijó (sidejo)
 Carlão e Amieiro
 Castedo e Cotas
 Favaios (vila, urbeto)
 Pegarinhos
 Pinhão (vila, urbeto)
 Pópulo e Ribalonga
 Sanfins do Douro (vila, urbeto)
 Santa Eugénia
 São Mamede de Ribatua
 Vale de Mendiz, Casal de Loivos e Vilarinho de Cotas
 Vila Chã
 Vila Verde
 Vilar de Maçada (vila, urbeto)

 Vidindaĵoj 
 Pilorioj de Alijó kaj de São Mamede de Ribatua
 Dolmeno de Fonte Coberta en Vila Chã
 Pousada do Barão de Forrester
 Arkeologiejo prahistoria de Pala Pinta en Carlão
 Mejloŝtonoj kaj Komplekso de Largo da Praça kaj Rua Direita de Favaios 	
 Kastrumo de Pópulo aŭ de Touca Rota kaj Kapelo de Nossa Senhora da Boa Morte kaj krucmonumento en Pópulo 
 Naskodomo de Pastro Manuel da Nóbrega en Sanfins do Douro 			
 Preĝejo de São Mamede de Ribatua kaj pilorio de	São Mamede de Ribatua 	
 Mejloŝtono en Vale de Mendiz
 Sanktejo de Senhor de Perafita en Vila Verde

Bildoj

 Vidu ankaŭ 
 Pinhão (stacidomo)

Eksteraj ligiloj
Municipo Alijó
Douro Valo - Alijó




Kategorio:Urboj de Portugalio
Kategorio:Distrikto Vila Real